**Nagykanizsai Piarista Iskoláért Közhasznú Alapítvány**

**8800 Nagykanizsa, Sugár út 11-13.**

**2011. évi**

**Közhasznúsági jelentése**

Nagykanizsa, 2012. május 10.

Vereb Zsolt

kuratórium elnöke

A Nagykanizsai Piarista Iskoláért Közhasznú Alapítvány

Közhasznúsági jelentése a 2011-es esztendőről

1. SZÁMVITELI BESZÁMOLÓ

A Nagykanizsai Piarista Iskoláért Közhasznú Alapítvány **2011.** évben gazdálkodásáról a számviteli törvénynek és a kapcsolódó előírásoknak megfelelve egyszerűsített beszámolót állított össze. A mérleg főösszege **4.796 ezer Ft**, a saját tőke **5.617 ezer Ft.** A részletes kimutatás jelentésünk 1. számú melléklete, mely áll a mérlegből és a közhasznú eredmény levezetésből.

1. KÖLTSÉGVETÉSI TÁMOGATÁS FELHASZNÁLÁSA

Tárgyévben az alapítvány **918 ezer Ft** állami támogatást kapott, ami az SZJA 1%-ából és a Nemzeti Civil Alapprogram működési támogatásából áll. A működési támogatás teljes egészében felhasználásra került, 103.700 Ft értékben számítógép beszerzésére fordította az alapítvány. Az SZJA 1%-ából 177.300 Ft felhasználására került 2011. évben, a következő évre átvitt összeg 636.904 Ft. A 2010. évről áthozott 1.041.394 Ft SZJA 1%-os támogatás, és a Nemzeti Civil Alapprogram 192.400 Ft működési támogatása teljes egészében felhasználásra került. A kapott költségvetési támogatást részletesen a 2. számú melléklet mutatja be a változások részleteit pedig az 5. számú mellékletben láthatjuk.

1. VAGYONFELHASZNÁLÁSSAL KAPCSOLATOS KIMUTATÁS

Előző évhez képest az alapítvány vagyona 1.196 e Ft-tal nőtt. A vagyon felhasználását részleteiben jelentésünk 3. számú melléklete mutatja be.

1. CÉL SZERINTI JUTTATÁSOK KIMUTATÁSA

2011. évben a Nagykanizsai Piarista Általános Iskola, Gimnázium, Diákotthon és Boldog Donáti Celesztina Óvoda 12 fő 9/0. osztályos tanulójának drezdai tanulmányútját személyenként 8.000 Ft-tal, Paulik Mirtill 2/a osztályos tanuló Harmatcsepp országos matematika levelezős verseny döntőjére történő utazását 7000 Ft-tal, az iskola diákjaiból és öregdiákjaiból szervezett csapat három hétig tartó Római kerékpártúráját 100.000 Ft-tal, a diákszínpad budapesti Szent Margit Gimnáziumba történő utazását - ahova vendégszereplésre hívták őket a Vitéz lélek című darab bemutatására - 33.00 Ft-tal, támogatta az alapítvány. (4. számú melléklet)

1. KÖZPONTI KÖLTSÉGVETÉSI SZERVTŐL, ELKÜLÖNÍTETT ÁLLAMI PÉNZALAPTÓL, HELYI ÖNKORMÁNYZATTÓL, KISEBBSÉGI TELEPÜLÉSI ÖNKORMÁNYZATTÓL, TELEPÜLÉSI ÖNKORMÁNYZATOK TÁRSULÁSÁTÓL ÉS MINDEZEK SZERVEITŐL KAPOTT TÁMOGATÁS MÉRTÉKE.

Az alapítvány 2011. évben **939.904 Ft** támogatást kapott, ez 334.890 Ft-tal kevesebb, mint az előző évben. A csökkenés oka az SZJA 1 %-ának, a magánszemélyek támogatásának, és a NCA működési támogatásának a csökkenése. A kapott támogatások részletes bemutatását az 5. számú melléklet tartalmazza.

1. A KÖZHASZNÚ SZERVEZET VEZETŐ TISZTSÉGVISELŐINEK NYÚJTOTT JUTTATÁSOK ÉRTÉKE, ILLETVE ÖSSZEGE

A vezető tisztségviselők 2011. évben juttatásban nem részesültek. (6. számú melléklet)

1. A KÖZHASZNÚ TEVÉKENYSÉGRŐL SZÓLÓ RÖVID TARTALMI BESZÁMOLÓ

A Nagykanizsai Piarista Iskoláért Közhasznú Alapítványt a Zala Megyei Bíróság Apk.60.068/1992/20. számon 2007. december 15. nappal közhasznú nyilvántartásba vette, mint közhasznú szervezetet, kulturális, oktatási, szociális, sport és egyéb tevékenység végzésére. Az alapítvány közhasznú tevékenysége során támogatta 12 fő 9/0. osztályos tanuló drezdai tanulmányútját 96.000 Ft-tal, Paulik Mirtill 2/a osztályos tanuló Harmatcsepp országos matematika levelezős verseny döntőjére történő utazását 7000 Ft-tal, az iskola diákjaiból és öregdiákjaiból szervezett csapat három hétig tartó Római kerékpártúráját 100.000 Ft-tal, a diákszínpad budapesti Szent Margit Gimnáziumba történő utazását - ahova vendégszereplésre hívták őket a Vitéz lélek című darab bemutatására - 33.00 Ft-tal, a Mathia Károly Vegyeskar mosonmagyaróvári vendégszereplését és pozsonyi kirándulását 177.300 Ft-tal, valamint 1.100.000 Ft értékben a harmadik osztályosok bútorainak cseréje történt meg. A 2011. év során az alapítvány közhasznú tevékenységéhez 22.000 Ft támogatást kapott magánszemélyektől, 103.700 Ft működési támogatást a Nemzeti Civil Alapprogramtól, valamint 814.204 Ft-ot a NAV által folyósított SZJA 1%-ából. Az alapítvány vállalkozási tevékenységet nem folytatott, így adóköteles bevétele nem keletkezett.

Összességében elmondható, hogy az alapítvány eredményes évet zárt, az alapító okiratban foglalt célok megvalósítása érdekében tevékenykedett.

Nagykanizsa, 2012. május 10.

Vereb Zsolt

kuratórium elnöke

Záradék:

E közhasznúsági jelentést a Nagykanizsai Piarista Iskoláért Közhasznú Alapítvány kuratóriuma 2012. május 10.-i ülésén elfogadta.